ಕೊರಲ್ ಕಟ್ಟುನು ಪಂಡ ಕನ್ನಡೊಡು ಕದಿರು ಕಟ್ಟುವುದು ಪಂಡ್ದ್‍ ಪನ್ಪೆರ್‍. ಬೆನ್ನಿ ಬೆಂದ್‍ದ್‍ ಬುಲೆ ಕೊಯ್ಯೆರೆ ಸುರು ಅನಗ ಸುರುತ್ತ ಕುರಲ್‍ನ್‍ ಕನತ್‍ದ್‍ ಇಲ್ಲ್‍, ದೇವಸ್ಥಾನೊಳೆಗ್‍ ಸುರುಟ್ಟು ಕಟ್ಟುನೆಕ್ಕೆ ಕುರಲ್‍ ಕಟ್ಟುನು ಪಂಡ್ದ್‍ ಪನ್ಪೆರ್‍. ಇಲ್ಲಲ್‍, ಗುಡಿ, ಗೋಪುರ, ಉಂದೆನ್‍ ಮಾತಾ ಸುದ್ದ ಮಲ್ತ್ದ್‍ ಕಂಡೊಡು ಬುಲೆಯಿ ಸುರುತ್ತ ಕುರಲ್‍ನ್‍ ಇಲ್ಲ್ ದ ಉಲಯಿ ಕನಪೆರ್‍. ನೆಕ್ಕ್ ಇಲ್ಲ್ ದಿಂಜಾವುನೆ (ಮನೆ ತುಂಬಿಸುವುದು) ಪಂಡ್ದ್‍ ಪನ್ಪೆರ್. ಉಂದ್ ಬೆನ್ನಿ ಮನ್ಪುನಗಲ್ಲ ಮಲ್ಲ ಪರ್ಬ ನೆಕ್ ಕನ್ನಡೊಡು ತೆನೆ ಕಟ್ಟುವುದು ಪನ್ಪೆರ್.